હિસાર, 20 નવેમ્બર: 18 દિવસોની સંતાકૂકડી, છ જીવ અને લગભગ ત્રણ સોથી વધુ ઇજાગ્રસ્ત લોકોની કિંમત ચૂકવ્યા બાદ અંતે હરિયાણા પોલીસે બુધવારે રાત્રે 'બબાલી બાબા' સંત રામપાલને તેમના દરમાં ખૂસીને ધરપકડ કરવામાં સફળ રહી. જી હાં હરિયાણા પોલીસનું સૌથી મોટું ઓપરેશન સફળ રહ્યું. રાત્રે લગભગ 9:21 મિનિટે રામપાલ અંધારાનો ફાયદો ઉઠાવી ચહેરો સંતાડીને આશ્રમમાંથી ભાગવાની તકમાં હતા તેને ધરપકડ કરી લેવામાં આવ્યા. પોલીસે તેને ધરપકડ કરી ચંદીગઢ લઇ ગઇ જ્યાં 21 નવેમ્બરના રોજ તેને કોર્ટમાં રજૂ કરવામાં આવશે.